4

valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS VIRŠININKO 2010 M. BIRŽELIO 8 D. ĮSAKYMO NR. 1V-95 „DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS REIDŲ ORGANIZAVIMO IR ATLIKIMO TVARKOS APRAŠO PATVIRTINIMO“ PAKEITIMO

2015 m. lapkričio 13 d. Nr. 1V-189

Vilnius

Vadovaudamasi Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349, 19.15 papunkčiu:

1. P a k e i č i u Valstybinės teritorijų planavimo ir statybos inspekcijos prie Aplinkos ministerijos reidų organizavimo ir atlikimo tvarkos aprašą, patvirtintą Valstybinės teritorijų planavimo ir statybos inspekcijos prie Aplinkos ministerijos viršininko 2010 m. birželio 8 d. įsakymu Nr. 1V-95:

1.1.	pakeičiu 5 punktą ir jį išdėstau taip:

„5. Skyriaus vedėjas pagal darbo plane nurodytą reidų skaičių ar atskirą vadovybės pavedimą, naudodamasis dokumentų valdymo informacine sistema „Avilys“ (toliau – „Avilys“), paskiria užduotis Skyriaus darbuotojams, turintiems teisę vykdyti statybos valstybinę priežiūrą, (toliau –pareigūnai, pareigūnas) atlikti reidą tam tikroje teritorijoje, nurodydamas jo tikslą (Tvarkos aprašo 3 priedo 1 ir 2 veiksmai).“;

1.2.	pakeičiu 6 punktą ir jį išdėstau taip:

„6. Pareigūnas prieš reidą, pasinaudodamas Lietuvos Respublikos statybos leidimų ir statybos valstybinės priežiūros informacine sistema „Infostatyba“, surenka informaciją apie išduotus statinių, esančių numatomo reido teritorijoje, statybą leidžiančius dokumentus ir nustatytas savavališkas statybas, o pasinaudodamas „Aviliu“ – informaciją apie privalomuosius nurodymus, surašytus dėl numatomo reido teritorijoje esančių statinių statybos, vykdytos pažeidžiant teisės aktų reikalavimus (ne savavališkos statybos atveju). Reido metu netikrinami tik tie statiniai, dėl kurių statybos surašyti savavališkos statybos aktai arba privalomieji nurodymai pašalinti ankstesnių patikrinimų metu nustatytus teisės aktų pažeidimus (ne savavališkos statybos atveju) (Tvarkos aprašo 3 priedo 3 ir 4 veiksmai).“;

1.3.	pakeičiu 9 punktą ir jį išdėstau taip:

„9. Reido metu surašomi faktinių duomenų patikrinimo vietoje aktai, nufotografuojami statiniai (Tvarkos aprašo 3 priedo 6 veiksmas).“;

1.4.	pakeičiu 10 punktą ir jį išdėstau taip:

„10. Pareigūnas parengia reido ataskaitą (Tvarkos aprašo 1 priedas), įrašydamas informaciją apie visus reido metu patikrintus statinius: tuos, kurių statyba nepažeidžia teisės aktų reikalavimų, ir tuos, kurių statyba galimai pažeidžia teisės aktų reikalavimus. Prie šios ataskaitos prideda reido dalyvių sąrašą (Tvarkos aprašo 2 priedas), faktinių duomenų patikrinimo vietoje aktus ir statinių nuotraukas (Tvarkos aprašo 3 priedo 7 veiksmas).“;

1.5.	pakeičiu 11 punktą ir jį išdėstau taip:

„11. Pareigūnas reido ataskaitą per 3 darbo dienas nuo reido atlikimo dienos užregistruoja „Avilyje“, perduoda Skyriaus vedėjui informacijai bei pažeidimams įvertinti ir Inspekcijos viršininko pavaduotojui, kuruojančiam Skyriaus veiklą, susipažinti (Tvarkos aprašo 3 priedo 7–9 veiksmai).“;

1.6.	pakeičiu 12 punktą (papildau pastaba) ir jį išdėstau taip:

„12. Reido metu nustatytų nukrypimų nuo statinio projekto ar kitų teisės aktų reikalavimų pažeidimų šalinimo procedūras inicijuoja Skyriaus vedėjas, kuris „Aviliu“ (per Statybos valstybinės priežiūros poskyrio (jei toks yra) vedėją) paveda pareigūnui Teritorijų planavimo ir statybos valstybinės priežiūros įstatymo nustatyta tvarka surašyti privalomąjį nurodymą pašalinti pažeidimus; jei nustatyti savavališkos statybos atvejai, – surašyti savavališkos statybos aktus ir imtis teisės aktais nustatytų veiksmų savavališkos statybos padariniams pašalinti; imtis kitų galimų veiksmų pažeidimams pašalinti (Tvarkos aprašo 3 priedo 11–12, 16 veiksmai).

Pastaba. Jei reido metu nebuvo nustatyta teisės aktų pažeidimų, Skyriaus vedėjas reido ataskaitą „Aviliu“ perduoda susipažinti Statybos valstybinės priežiūros poskyrio (jei toks yra) vedėjui (Tvarkos aprašo 3 priedo 10 veiksmas).“;

1.7. papildau 121 punktu ir jį išdėstau taip:

„121. Pareigūnas ne vėliau kaip per 20 darbo dienų nuo užduoties „Avilyje“ sukūrimo dienos surašo privalomąjį (-uosius) nurodymą (-us) pašalinti pažeidimus, savavališkos statybos aktą (-us) (ir) ar imasi visų kitų galimų veiksmų pažeidimams pašalinti. Tolesni veiksmai atliekami teisės aktų nustatyta tvarka (Tvarkos aprašo 3 priedo 13–15, 17–19 veiksmai).“;

1.8. pakeičiu 13 punktą ir jį išdėstau taip:

„13. Skyriaus vedėjas (Statybos valstybinės priežiūros poskyrio (jei toks yra) vedėjas) kontroliuoja, kad būtų atliekami tolesni teisės aktų numatyti reido metu nustatytų pažeidimų šalinimo veiksmai, nustatyta tvarka užregistruoti ir susieti su reido ataskaita šiuos veiksmus patvirtinantys dokumentai.“;

1.9. pakeičiu 3 priedą ir jį išdėstau taip:

2. N u s t a t a u, kad šis įsakymas įsigalioja 2015 m. gruodžio 1 d.

Viršininkė	Laura Nalivaikienė